《送赵悦道参政大资知越州二首 其一》
宋代·冯山

乖崖威重兼之恕，正献纯风重以和。高世清名公取尽，经邦馀事蜀沾多。

二江遗爱流长在，双剑铭功壁屡磨。闻向蓬莱指归路，其如朝野具瞻何。

作者简介：宋普州安岳人，字允南。初名献能。时称鸿硕先生。嘉祐二年进士。熙宁末，为秘书丞、通判梓州。邓绾荐为台官，不就，退居二十年。后范祖禹荐于朝，官终祠部郎中。有《春秋通解》、《冯安岳集》。